CELEX: C2005/193/07
Language: lv
Date: 2005-08-06 00:00:00
Title: Tiesas Spriedums (trešā palāta) 2005. gada 9. jūnijs lietā C-270/03 Eiropas Kopienu Komisija pret Itālijas Republiku (Valsts pienākumu neizpilde — Vide — Atkritumu apsaimniekošana — Direktīva 75/442/EEK, kas grozīta ar Direktīvu 91/156/EEK — Atkritumu transportēšana un savākšana — 12. pants)

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/5
            
         
      TIESAS SPRIEDUMS
   
   (trešā palāta)
   2005. gada 9. jūnijs
   lietā C-270/03 Eiropas Kopienu Komisija pret Itālijas Republiku (1)
   
   (Valsts pienākumu neizpilde - Vide - Atkritumu apsaimniekošana - Direktīva 75/442/EEK, kas grozīta ar Direktīvu 91/156/EEK - Atkritumu transportēšana un savākšana - 12. pants)
   (2005/C 193/07)
   tiesvedības valoda — itāļu
   Lietā C-270/03 par prasību sakarā ar valsts pienākumu neizpildi atbilstoši EKL 226. pantam, ko 2003. gada 23. jūnijā cēla Eiropas Kopienu Komisija (pārstāvji — L. Visadžo [L. Visaggio] un R. Amorosi [R. Amorosi]) pret Itālijas Republiku (pārstāvis I. M. Braguļja [I. M. Braguglia], kam palīdz M. Fjorilli [M. Fiorrilli], advokāts), Tiesa (trešā palāta) šādā sastāvā: palātas priekšsēdētājs A. Ross [A. Rosas], tiesneši Ž.-P. Puisošē [J.-P. Puissochet] (referents), S. fon Bārs [S. von Bahr], J. Malenovskis [J. Malenovský] un U. Lehmuss [U. Lõhmus], ģenerāladvokāte K. Štiksa-Hakla [C. Stix-Hackl], sekretāre L. Hjūleta [L. Hewlett], galvenā administratore, 2005. gada 9. jūnijs ir pasludinājusi spriedumu, kura rezolutīvā daļa ir šāda:
   
               1)
            
            
               atbilstoši 30. panta 4. punktam 1997. gada 5. februāra dekrētā-likumā Nr. 22, ar kuru transponēta Direktīva 91/156/EEK par atkritumiem, Direktīva 91/689/EEK par bīstamiem atkritumiem un Direktīva 94/62/EEK par iepakojumu un izlietoto iepakojumu, ko groza 1998. gada 9. decembra likuma Nr. 426 1. panta 19. punkts, atļaujot uzņēmumiem:
               
                           —
                        
                        
                           kā regulāru ikdienas darbību veikt pašiem savu atkritumu, kas nav bīstami, savākšanu un transportēšanu bez pienākuma reģistrēties Atkritumu apglabāšanu veicošo uzņēmumu Valsts reģistrā un
                        
                     
                           —
                        
                        
                           transportēt pašiem savus bīstamos atkritumus tādos daudzumos, kas nepārsniedz 30 kilogramus vai 30 litrus dienā, bez pienākuma reģistrēties minētajā reģistrā,
                        
                     Itālijas Republika nav izpildījusi pienākumus, kas tai uzlikti ar 12. pantu Padomes 1975. gada 15. jūlija Direktīvā 75/442/EEK par atkritumiem, ko groza Padomes 1991. gada 18. marta Direktīva 91/156/EEK;
            
         
               2)
            
            
               Itālijas Republika atlīdzina tiesāšanās izdevumus.
            
         
      (1)  OV C 200, 23.08.2003.